
Narva Linnavalitsuse 02.05.2013 korralduse nr 369-k 

„Spetsialistidele ettenähtud korterite nimekirja kinnitamine“ 
muutmine 

1.  Asjaolud ja menetluse käik

Narva linna omandis on kolmetoaline korter aadressil Kreenholmi 23-11, Narva, üldpinnaga 61,3 m2.   

Arvestades antud eluruumi üldandmeid, iseloomustust ja tehnilist seisukorda, on otstarbekas omistada sellele staatus „munitsipaalkorter spetsialistile“. See võimaldab anda eluruumi üürile spetsialistidele, kellel on teenistus- või  töösuhe Narva linna ametiasutuse, ametiasutuse hallatava  organisatsiooni, sihtasutuse või mittetulundusühinguga, milles osaleb Narva linn. Seoses sellega on vaja lisada eluruum aadressil Kreenholmi 23-11, Narva, spetsialistidele ettenähtud korterite nimekirja.
Narva Linnavalitsuse 18.06.2009 määruse nr 23 “Munitsipaaleluruumide üürile andmise ja kasutamise kord” § 2 lg 1 punkti 11 teise lause kohaselt  spetsialistidele ettenähtud korterite nimekiri  kinnitatakse Narva Linnavalitsuse poolt.

Spetsialistidele ettenähtud korterite nimekiri on kinnitatud Narva Linnavalitsuse 02.05.2013 korraldusega nr 369-k „Spetsialistidele ettenähtud korterite nimekirja kinnitamine“.

Narva Linnavalitsuse 18.06.2009 määruse nr 23 § 2 lg 1 p 10  kohaselt on Narva Linnavalitsuse  eluasemekomisjon – Narva Linnavalitsuse korralduse  alusel  loodud  alaline  komisjon,  mille  ülesanne  on Narva linna  elamumajandust puudutavate  küsimuste  läbivaatamine ja lahendamine. Komisjoni  pädevus on täpsemalt  määratletud  Narva Linnavalitsuse eluasemekomisjoni põhimääruses. 

Antud küsimus oli arutusel Narva Linnavalitsuse eluasemekomisjoni 20.06.2017 koosolekul, kus otsustati teha Narva Linnavalitsusele ettepanek täiendada spetsialistidele ettenähtud korterite nimekirja munitsipaalkorteriga Kreenholmi 23-11, Narva.   

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt haldusmenetluse seaduse § 70 lõikele 1 haldusakti muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus

Muuta Narva Linnavalitsuse 02.05.2013 korraldust nr 369-k „Spetsialistidele ettenähtud korterite nimekirja kinnitamine“ ja täiendada punktis 3 toodud spetsialistidele ettenähtud korterite nimekirja sõnadega „Kreenholmi 23-11“.

4. Rakendussätted 

Korraldus jõustub seadusega sätestatud korras.

Tarmo Tammiste                                                                       
Linnapea                                                                                                    Ants Liimets

                                                                                                                   Linnasekretär                                                                                                  

